подписвачески риск, приет от предприятието. Портфейлът от подписвачески рискове е по вид дейност. Въпреки това, докато някои видове дейност се отчитат задължително за всички държави членки, отделните държави членки могат да изискват също задължително отчитане за някои видове дейности, когато считат това за уместно. За някои видове дейности този образец не би могъл да се приложи. (вж. също позиция Вид дейност).
 Основните интервали, които трябва да се използват, са определени в евро. Всеки съответен надзорен орган определя за различните отчетни валути еквивалентни варианти за сумите, които да бъдат използвани в 20-те интервала.
 Предприятието може да използва специални собствени интервали, особено когато застрахователната сума е по-ниска от 100 000 евро. Избраните интервали се използват последователно през отчетните периоди, освен когато е настъпила значителна промяна в разпределението на претенциите. В този случай предприятието следва да уведоми предварително надзорния орган, освен в случаите, вече посочени от надзорния орган.
 По подразбиране, референтната дата трябва да бъде краят на отчетната година, но ако е надлежно обосновано, предприятието може да избере като референтна дата момента на събиране на информация при администрирането на полиците. Това означава, че портфейлът от подписвачески рискове може да се основава например на същата референтна дата, която се използва за събирането на подобна информация за подновяването на презастрахователни договори и незадължително покритие.
 Застрахователната сума се отнася до всеки отделен подписвачески риск, като се разглежда само основният обхват на полицата по вид дейност, и представлява най-високата сума, която застрахователят може да бъде задължен да изплати. Това означава:
 —
 Ако застрахователната сума на допълнителното покритие за „Кражба“ е по-ниска от застрахователната сума на основното покритие за „Пожар и други бедствия“ (и двете спадат към един и същ вид дейност), се взима най-висока застрахователна сума.
 —
 Покритие по полица, обхващащо няколко сгради в цялата страна/автомобилен парк и т.н., трябва да бъде разделено на отделни елементи.
 —
 Ако рискът е приет въз основа на съзастраховане, застрахователната сума показва максималната отговорност на отчитащото се общозастрахователно предприятие.
 —
 При съвместна отговорност в резултат на съзастраховане в застрахователната сума трябва да се включи и частта, принадлежаща към намиращия се в неизпълнение съзастраховател.
 ПОЗИЦИИ
 УКАЗАНИЯ
 Z0010
 Вид дейност
 Посочва се отчетеният вид дейност съгласно определението в приложение I към Делегиран регламент (ЕС) 2015/35.
 Първа категория: Видове дейност, които са задължителни за всички държави членки:
 —
 Друго застраховане във връзка с моторни превозни средства;
 —
 Морско, авиационно и транспортно застраховане;
 —
 Имуществено застраховане срещу пожар и други бедствия;
 —
 Кредитно и гаранционно застраховане;
 Втора категория: Видове дейност, които са задължителни по преценка на всеки отделен ННО:
 —
 Застраховане на гражданска отговорност във връзка с моторни превозни средства;
 —
 Застраховане във връзка с обща гражданска отговорност;
 —
 Застраховане във връзка с медицински разходи;
 —
 Застраховане във връзка със защита на доходите;
 —
 Застраховане във връзка с обезщетение на работниците;
 —
 Разни финансови загуби;
 —
 Застраховане във връзка с правни разноски;
 —
 Оказване на помощ;
 Използва се една от възможностите от следния изчерпателен списък:
 1 — Застраховане във връзка с медицински разходи
 2 — Застраховане във връзка със защита на доходите
 3 — Застраховане